Valentina Popova

Valentina Popova (; 21 noyabr 1960, Sumqayıt, Azərbaycan SSR, SSRİ) — ardıcıllıqla SSRİ və Slovakiyanı təmsil etmiş keçmiş stolüstü tennisçi. Üç Yay Olimpiya Oyunlarının iştirakçısı, doqquzqat Avropa, ondoqquz qat SSRİ, ikiqat Slovakiya çempionu. SSRİ əməkdar idman ustası (1984).

 Karyerası 
 Oyunçu 
Valentina Popova karyerasına Azərbaycanda başlayıb. Sumqayıt tennis məktəbinin yetirməsidir. 1971-ci ildən 1990-cı ilə qədər "Dinamo Bakı" komandasını təmsil edib.

1976-cı ildən 1992-ci ilədək SSRİ, 1994-cü ildən isə Slovakiya yığma komandasında çıxış edib.

Valentina Popova XXIV Yay Olimpiya Oyunlarında SSRİ-nin, XXV Yay Olimpiya Oyunlarında Birləşmiş Komandanın, XXVI Yay Olimpiya Oyunlarında isə Slovakiyanın heyətində Olimpiya oyunlarının iştirakçısı olub. Doqquzqat Avropa, ondoqquz qat SSRİ, ikiqat Slovakiya çempionudur.

 Məşqçi 
Hazırda qadınlardan ibarət stolüstü tennis üzrə Slovakiya yığma komandasının məşqçisidir.

 Şəxsi həyatı 
1981-ci ildə Bakı Dövlət Universitetini bitirib. 1985-ci ildə ailə həyatı qurub. Bir oğlu var.

 İstinadlar 

 Ədəbiyyat 

 Xarici keçidlər 

Tabletennis.guide saytında profili 
Sports-reference.com saytında profili  

Kateqoriya:Sumqayıtda doğulanlar
Kateqoriya:Stolüstü tennisçilər 1988 Yay Olimpiya Oyunlarında
Kateqoriya:Stolüstü tennisçilər 1992 Yay Olimpiya Oyunlarında
Kateqoriya:Stolüstü tennisçilər 1996 Yay Olimpiya Oyunlarında
Kateqoriya:Bakı Dövlət Universitetinin məzunları
Kateqoriya:SSRİ-nin əməkdar idman ustaları
Kateqoriya:Sovet İttifaqının olimpiya stolüstü tennisçiləri